open-index/open-wikipedia-markdown huggingface dataset:
ג'זמין סבוי בראון

**ג'סמין סבוי בראון** (באנגלית: **Jasmin Savoy Brown**; נולדה ב-21 במרץ 1994) היא שחקנית אמריקאית, הידועה בעיקר בשל תפקידה בתור מינדי מיקס-מרטין בסרטי האימה "צעקה 5" (2022), "צעקה 6" (2023) ו-"צעקה 7" (2026). ותפקידיה בתור אוונג'לין מרפי בסדרת המסתורין "הנותרים" (2015–2017) של רשת HBO, ובתור טאיסה טרנר במותחן הטלוויזיוני "הצהובות" (2021–הווה) של רשת שואוטיים.

## ביוגרפיה
בראון נולדה באלמידה (אנ'), קליפורניה וגדלה בספרינגפילד, אורגון. בגיל ארבע, בראון קיבלה את התפקיד הראשון שלה במחזמר בכנסייה שעורר את אהבתה למשחק. כשהתבגרה, היא השתתפה במספר מחזות זמר והייתה חברה במועדונים מוזיקליים שונים, מקהלות ולהקות, שבחלקן הופיעה במסגרות כמו אוניברסיטת אורגון, פורטלנד פרויקט שייקספיר, Art's Umbrella, אורגון Children's Choir ו-Upstart Crow Studios. לאחר התיכון, בראון עברה לפורטלנד, אורגון כדי להתמקד במשחק.

## קריירה
את תפקידה המשחק הראשון שלה קיבלה בסרט הקצר "Off Day" משנת 2012.

בשנת 2013 בראון שיחק בתפקיד אורח קטנים בסדרות הטלוויזיה "גרים", ששודרה NBC ובסדרה "משפחת פוסטר" בערוץ Freeform.

בשנת 2014 היא שיחקה בסרטים "התבגרות מאוחרת", "Camp Harlow" ו-"Forgotten Hero", ושיחקה בתפקיד אורח בסיטקום "ברוקלין תשע-תשע" של NBC.

בשנת 2015, בראון לוהקה לתפקיד החוזר של אוונג'לין "אווי" מרפי בעונות 2 ו-3 בסדרת הטלוויזיה "הנותרים" של ערוץ HBO. איווי היא בתם של אריקה וג'ון שנעלמת עם חבריה לאחר רעידת אדמה. בעקבות משחקה בסדרה "הנותרים", בראון לוהקה לתפקיד נינה (החברה החדשה של קמרון) בסדרת המדע בדיוני, "Stitchers".

בשנת 2017 בראון גילמה את דמותה של אמיליה לאנייר בסדרת הדרמה של TNT "*Will*", שסיפרה את סיפורו של וויליאם שייקספיר. אמיליה הייתה מוזיקאית, משוררת וסופרת, שהפכה למשוררת האנגלית המקצועית הראשונה ויש שהאמינו שהיא "האישה האפלה" של הסונטות של וויל.

בשנת 2018, בראון החלה לגלם את דמותה של אליסון אדמס בדרמת הטלוויזיה של שונדה ריימס "לטובת הכלל" ברשת ABC. שבועיים לפני הבכורה של "For the People", בראון חתמה בסוכנות השחקנים ICM Partners.

בספטמבר 2020, לוהקה בראון לתפקיד מינדי מיקס-מרטין בסרט "צעקה", שבוים על ידי מאט בטינלי-אולפין וטיילר ג'ילט. הסרט יצא לאקרנים ב-14 בינואר 2022. בראון כיכבה גם בסרט "צעקה 6", שיצא לאקרנים ב-10 במרץ 2023.

היא גם הוציאה ליוטיוב שלושה סינגלים; "Crash" ב-5 בנובמבר 2021, "Orange Wine" ב-8 בינואר 2022 ו"goddamnit" ב-30 ביוני 2022.

בשנת 2023 שיחקה בתפקיד קטן בסרט המותחן "נעדרת". בהמשך השנה, שיחקה בווידאו-בקליפ לשיר "Night Shift" של הזמרת והמוזיקאית לוסי דייקוס.

בשנת 2024, בראון נכללה ברשימת פורבס 30Under30, בזכות תפקידיה המשפיעים בטלוויזיה ומסירותה לסיפורי להט"ב.

## חיים אישיים
בראון מזדהה כקווירית ולסבית.

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות לסביות אמריקאיות
קטגוריה:שחקנים להט"בים אמריקאים
קטגוריה:פורבס 30Under30
קטגוריה:אמריקאיות שנולדו ב-1994
סהרון (גאומטריה)

בגאומטריה אוקלידית, **סהרון** הוא שטח החסום בין שתי קשתות מעגליות, אחת מבפנים למעגל והשניה מבחוץ. לעומת זאת, השטח החסום בין שתי קשתות מעגליות בתוך שני המעגלים קרוי **[[עדשה (גאומטריה)|עדשה]]**. בשני המקרים, לשתי הקשתות מיתר משותף יחיד.

פורמלית, סהרון הוא משלים לעיגול כאשר שטחו איננו מוכל כולו בעיגול. כלומר, אם A,B עיגולים אזי A\cap B הוא עדשה ו-A-(A\cap B) הוא סהרון.

## שטח הסהרון
שטח הסהרון הנוצר על ידי עיגולים שרדיוסיהם הם *a* ו-*b* (כאשר *b>a*) והמרחק בין מרכזיהם הוא *c* הוא:

:A=2\Delta+a^2\sec^{-1}\left(\frac{2ac}{b^2-a^2-c^2}\right)-b^2\sec^{-1}\left(\frac{2bc}{b^2+c^2-a^2}\right),

כאשר \text{sec}^{-1} הוא הפונקציה ההפוכה של הפונקציה הטריגונומטרית סקאנס וכאשר

: \Delta= \frac{1}{4} \sqrt{(a+b+c)(-a+b+c)(a-b+c)(a+b-c)}

הוא שטח המשולש שצלעותיו הן *a, b* ו-*c*.

## תרבוע הסהרון

[שמאל|ממוזער|[הסהרון של היפוקרטס]]
ב, בנסיונותיו לפתור את אחת הבעיות הגאומטריות של ימי קדם – תרבוע העיגול, הראה המתמטיקאי והאסטרונום היווני היפוקרטס מכיוס כי הסהרון של היפוקרטס ועוד שני סהרונים מיוחדים ניתנים לתרבוע בסרגל ומחוגה. 

ב-1766 המתמטיקאי הפיני Daniel Wijnquist, בהתבססו על דניאל ברנולי, הציג חמישה הסהרונים הניתנים לתרבוע, בהשלימו את הרשימה של היפוקרטס מכיוס. ב-1771 לאונרד אוילר הציג גישה כללית לבעיה. ב-1933 וב-1947 הוכיחו ניקולאי צ'בוטריוב  ותלמידו אנטולי דורונדוב, באמצעות תורת גלואה, שחמישה סהרונים אלה הם היחידים הניתנים לתרבוע.

## ראו גם
* וסיקה פיסקיס
* סאלינון

## קישורים חיצוניים
* 

* The Five Squarable Lunes, MathPages
* 


## הערות שוליים

קטגוריה:צורות גאומטריות
קטגוריה:מעגל
בישופות מינדן

ממוזער|275x275 פיקסלים| נוף היסטורי של מינדן בסביבות 1647
**הנסיכות-בישופות של מינדן** (בגרמנית: **Fürstbistum Minden**; **Bistum Minden**; **Hochstift Minden**; **Stift Minden**) הייתה נסיכות כנסייתית של האימפריה הרומית הקדושה. היא חולנה בהדרגה בעקבות הרפורמציה הפרוטסטנטית כשהיא עברה תחת שליטתם של שליטים פרוטסטנטיים, ועל ידי שלום וסטפאליה משנת 1648 היא נמסרה לנסיכות הבוחר מברנדנבורג כנסיכות מינדן. אין לבלבל אותה עם הדיוקסיה הרומית-קתולית מינדן, שהייתה גדולה יותר, ושעליה הפעיל הנסיך-הבישוף סמכות רוחנית.

## היסטוריה
הבישופות נוסדה על ידי קרל הגדול בשנת 803, לאחר שכבש את הסקסונים. היא הייתה כפופה לארכיבישופות קלן.

היא הפכה ל**נסיכות-בישופות מינדן** (בגרמנית: **Fürstbistum Minden**) בשנת 1180, כשדוכסות סקסוניה פורקה.

באשר לדיוקסיית מינדן, היא חדלה להתקיים בעקבות ההשתלטות השוודית של 1648.

לפני פירוקה, אזור הבישופות כלל, בנוסף לבית הנסיך-הבישוף החילוני, חלקים מנסיכות בראונשווייג-וולפנביטל וכל שאומבורג-ליפה. הדיוקסיה שנחרבה עברה להשגחה של שליח המשנה של המשלחות הנורדיות ב-1667. בין השנים 1709 ל-1780 הוא היווה חלק משליח המשנה של סקסוניה העליונה והתחתונה, לפני ששולבה מחדש במיסיונות הנורדיים. ב-1821 הפך אזור הבישופות לשעבר של מינדן בגבול הנסיכות-הבישופות לשעבר לחלק מהדיוקסיה של פאדרבורן, בעוד שהחלק הבראונשווייגי הפך לחלק מנציגות השליחים של אנהלט ובראונשווייג ב-1825, רק כדי להצטרף לדיוקסיית הילדסהיים ב-1834. אזור שאומבורג-ליפה נשאר עם המשלחות הנורדיות עד לפירוקן ב-1930, והפך לחלק הראשון של הדיוקסיה של אוסנבריק ולאחר מכן של הילדסהיים החל מ-1965.

### מעבר לנסיכות חילונית
במאה ה-16, הרפורמציה הפרוטסטנטית החלה להשתלט במדינה, בהשפעת דוכסות בראונשווייג-לינבורג. מינדן נכבשה על ידי שוודיה במלחמת שלושים השנים וחולנה. שלום וסטפאליה של 1648 העניק אותה למרקיזות ברנדנבורג כ**נסיכות מינדן** (בגרמנית: **Fürstentum Minden**).

לאחר 1719 נוהלה מינדן על ידי ברנדנבורג-פרוסיה יחד עם רוזנות ראוונסברג הסמוכה בשם מינדן-ראוונסברג. בשנת 1807, היא הפכה לחלק מממלכת וסטפאליה . ב-1814 היא חזרה לפרוסיה והפכה לחלק מפרובינציית וסטפאליה.

נכון לשנת 1789, שטח הנסיכות היה . היא גבלה עם (עם כיוון השעון מצפון): נחלה של רוזנות הסן-קאסל, נסיכות הבוחר מהנובר, רוזנות שאומבורג-ליפה, מובלעת נוספת של הסן-קאסל, נסיכות ליפה, רוזנות ראוונסברג, ונסיכות-בישופות אוסנבריק. היא כללה את הערים מינדן וליבקה.

## קישורים חיצוניים

מינדן, בישופות
קרייה

[ממוזער|קרייה ב[אירוויזיון 2023 (ליברפול)]]
**יֶרֶה פֶּאִיהֶנֵן** (בפינית: **Jere Pöyhönen**; נולד ב-21 באוקטובר 1993), הידוע בשם **קרייה** (בפינית: **Käärijä**) הוא ראפר, זמר וכותב שירים פיני. ייצג את פינלנד באירוויזיון 2023 שהתקיים בליברפול שבממלכה המאוחדת עם השיר "Cha Cha Cha", שהגיע למקום השני בגמר.

## ביוגרפיה
קרייה החל להפיק מוזיקה בשנת 2014. שם הבמה שלו מגיע מבדיחה עם חבריו ומתקשר למילת סלנג בפינית שקשורה להימורים, נושא שחוזר על עצמו במוזיקה שלו. הוא פרסם את המוזיקה שלו באופן עצמאי עד 2017, אז הוחתם בחברת התקליטים Monsp Records. לאחר מכן הוציא לאור את הסינגל הכפול "Koppi tules" / "Nou roblem". בשנת 2020 יצא לאור אלבום הבכורה שלו - Fantastista.

ב-11 בינואר 2023 הוכרז כאחד משבעת המשתתפים ב-Uuden Musiikin Kilpailu 2023, הבחירה הלאומית של פינלנד לאירוויזיון 2023. השיר שלו "Cha Cha Cha" נכתב בשיתוף עם אלקסי נורמי ויוהנס נאוקרינן, ויצא לאור ב-18 בינואר 2023.
ב-25 בפברואר 2023 ניצח בגמר, עם 539 נקודות, ונבחר לייצג את פינלנד באירוויזיון 2023 שהתקיים בליברפול שבממלכה המאוחדת בחודש מאי 2023. ב-11 במאי 2023 ביצע קרייה את "Cha Cha Cha" על בימת חצי הגמר הראשון של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. פינלנד שובצה כמדינה ה-13, לפני צ'כיה ואחרי אסטוניה. במופע הגמר, בתום הקראת הניקוד שהעניקו צוותי השופטים, דורג שירה של פינלנד במקום הרביעי, עם 150 נקודות. בהצבעת הקהל הוא דורג במקום הראשון, עם 376 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים "Cha Cha Cha" במקום השני, כשבסך הכל קיבל 526 נקודות, "cha cha cha" ניהיה להיט בכל רחבי אירופה ונצפה עם 6 מיליון צפיות בערוץ Eurovision Song Contest.

בשנת 2024, בתחרות האירוויזיון, הכיר קרייה את הזמר יוסט קליין, אשר ייצג את  הולנד באירוויזיון באותה השנה, ולאחר מכן הוציאו השניים לאור את הסינגל TRAFIK.

בשנת 2024 הוציא את אלבומו השני "**People's** **Champion**" - חלק מהשירים באלבום זה הוצאו כסינגלים מוקדם יותר בין השנים 2023–2024

## קישורים חיצוניים

* 

## הערות שוליים

קטגוריה:זמרים פינים
קטגוריה:נציגי פינלנד באירוויזיון
קטגוריה:ראפרים
קטגוריה:זמרים-יוצרים
קטגוריה:משתתפי אירוויזיון 2023
קטגוריה:פינים שנולדו ב-1993
קטגוריה:אמנים הידועים בשם במה
איסיזאורוס

**איסיזאורוס** (שם מדעי: *Isisaurus*) הוא סוג של דינוזאור מקבוצת הטיטאנוזאורים, אשר התקיים בהודו במשך הקרטיקון עליון שלפני 70 מיליון שנה מזמננו במשך המאסטריכט. סוג זה התגלה במרבצי המאובנים של תצורות למטה .

הסוג תואר למדע בשנת 2003 בידי החוקרים: Wilson ו-Upchurch, כשפירוש השם הוא: "הלטאה של המכון הסטטיסטי ההודי" , המכונה בקיצור "איסי" (ISI). עם זאת מאובניו נחשבו למאובני טיטאנוזאורוס, כשהתגלו בידי החוקר Sohan Lal Jain והחוקר Bandyopadhyay ב-1997. הסוג מכיל מין אחד – *Isisaurus colberti*, הקרוי להוקרת החוקר האמריקאי אדווין ה. קולברט.

דינוזאור זה היה בעל צוואר קצר יחסית, גוף נמוך ומבנה גולגולת דחוסה שדמתה מעט לזו של ברכיוזאורוס. הוא ניזון מעלי עצים נמוכים ומספר ממצאים שלו העידו שלקה במחלות כתוצאה מאכילת פטריות.

לצידו התקיימו מספר זאורופודים דומים כמו הג'יינוזאורוס וכמה אבליזאוריים, אשר היו נפוצים בהודו של הקרטיקון.

## קישורים חיצוניים

קטגוריה:אנטארקטוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2003
זהות פרמה

ממוזער|שמאל|300 פיקסלים|זהות מקל ההוקי עבור n = 7,k = 3: סכום המספרים הירוקים שווה למספר האדום
בקומבינטוריקה, **זהות פרמה** (על שם המתמטיקאי הצרפתי פייר דה פרמה) היא נוסחת הסיכום הבאה עבור מקדמים בינומיים באלכסון של משולש פסקל: \sum_{i\,=\,k}^n\binom{i-1}{k-1}=\binom{n}{k}. הזהות ידועה גם בתור **זהות מקל ההוקי** על שם צורתה הגאומטרית במשולש פסקל, המזכירה מקל הוקי.

## הוכחה
### קומבינטורית
תהי סדרה מונוטונית עולה בת n מספרים.
אגף ימין של הזהות מונה כמה דרכים ניתן לבחור k איברים מתוך n איברי הסדרה.
באגף שמאל, נבחר איבר 1\le i\le n כלשהו ולאחר מכן נבחר k-1 מתוך i-1 האיברים הקטנים ממנו. עבור i מתקיים \binom{i-1}{k-1}=0 ולכן \sum_{i\,=\,1}^n\binom{i-1}{k-1}=\sum_{i\,=\,k}^n\binom{i-1}{k-1}=\binom{n}{k}.

### באמצעות פונקציות יוצרות
:\begin{align}&\sum_{i\,=\,0}^{n\,-\,1}(1+x)^i=\frac{(1+x)^n-1}{x}\\&\sum_{i\,=\,0}^0\binom{0}{i}x^i+\sum_{i\,=\,0}^1\binom{1}{i}x^i+\cdots+\sum_{i\,=\,0}^{n\,-\,2}\binom{n-2}{i}x^i+\sum_{i\,=\,0}^{n\,-\,1}\binom{n-1}{i}x^i=\sum_{j\,=\,1}^n\binom{n}{j}x^{j-1}\\&\binom{0}{k-1}x^{k-1}+\binom{1}{k-1}x^{k-1}+\cdots+\binom{k-1}{k-1}x^{k-1}+\cdots+\binom{n-2}{k-1}x^{k-1}+\binom{n-1}{k-1}x^{k-1}=\binom{n}{k}x^{k-1}\\&\binom{k-1}{k-1}+\binom{k}{k-1}+\cdots+\binom{n-2}{k-1}+\binom{n-1}{k-1}=\binom{n}{k}\end{align}

### באמצעות אלגברה
:\begin{align}\sum_{i\,=\,k}^n\binom{i-1}{k-1}&=\sum_{i\,=\,k}^n\left[\binom{i}{k}-\binom{i-1}{k}\right]\\&=\sum_{i\,=\,k}^n\binom{i}{k}-\sum_{i\,=\,k}^n\binom{i-1}{k}\\&=\sum_{i\,=\,k}^n\binom{i}{k}-\sum_{i\,=\,k}^{n\,-\,1}\binom{i}{k}\\&=\binom{n}{k}\end{align}

### באינדוקציה
הוכחה באינדוקציה מתמטית אפשר להיווכח גם בצורה חזותית, המספר הקיצוני ב"מקל" הוא תמיד סכום שני המספרים שמעליו, אחד מהם הוא הקיצוני במקל הקצר ממנו בשורה אחת. כמובן שבמקל על שתי שורות המספר התחתון הוא העוקב של המספר שאינו 1.

עבור n=k נקבל \sum_{i\,=\,k}^n\binom{i-1}{k-1}=\sum_{i\,=\,k}^k\binom{i-1}{k-1}=1=\binom{k}{k}=\binom{n}{k}.

נניח כי הזהות מתקיימת עבור n, ונוכיח כי היא מתקיימת עבור n+1 (באמצעות זהות פסקל):
:\sum_{i\,=\,k}^{n\,+\,1}\binom{i-1}{k-1}=\sum_{i\,=\,k}^n\binom{i-1}{k-1}+\binom{n}{k-1}=\binom{n}{k}+\binom{n}{k-1}=\binom{n+1}{k+1}

## קישורים חיצוניים
*

קטגוריה:משפטים בקומבינטוריקה
פרמה
Cha Cha Cha (שיר)

"**Cha Cha Cha**" (בעברית: "**צ'ה צ'ה צ'ה**") הוא שיר בפינית של הראפר הפיני קרייה, שיצא לאור ב-17 בינואר 2023. השיר ייצג את פינלנד בתחרות האירוויזיון 2023 בליברפול שבממלכה המאוחדת לאחר שזכה ב־Uuden Musiikin Kilpailu 2023, הבחירה הלאומית של פינלנד לאירוויזיון.

## רקע
Uuden Musiikin Kilpailu 2023 הייתה המהדורה השתים עשרה של Uuden Musiikin Kilpailu (UMK), תחרות המוזיקה שבוחרת את המועמדים של פינלנד לתחרות האירוויזיון. התחרות כללה גמר ב-25 בפברואר 2023, שבו התחרו שבעה מועמדים. הזוכה נבחר על ידי שילוב של קולות הקהל (75%) ושבע קבוצות שופטים בינלאומיות מאוסטרליה, גרמניה, פולין, ספרד, שוודיה, אוקראינה והממלכה המאוחדת (25%). לצופים היו סך של 882 נקודות להעניק, בעוד שלחברי השופטים היו סך של 294 נקודות להעניק. כל קבוצת חבר מושבעים חילקה את הנקודות שלה באופן הבא: 2, 4, 6, 8, 10 ו-12 נקודות. הצבעת הצופים התבססה על אחוז ההצבעות שכל שיר הושג באמצעות הצבעה בטלפון, SMS ואפליקציה.

במהלך ההצבעה בגמר, נחשף כי השיר קיבל 72 נקודות מהשופטים ו-467 נקודות מהצבעות הקהל, וזכה בסך הכל ב-539 נקודות, בהפרש של 387 נקודות מהמקום השני. כתוצאה מהניצחון, השיר ייצג את פינלנד באירוויזיון 2023.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. פינלנד שובצה למחצית השנייה של חצי הגמר הראשון, שהתקיים ב-9 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. פינלנד הופיעה כמדינה ה-15 והאחרונה בסדר, אחרי הולנד. ב-9 במאי 2023 ביצע קרייה את "Cha Cha Cha" על בימת חצי הגמר הראשון של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. פינלנד שובצה כמדינה ה-13, לפני צ'כיה ואחרי אסטוניה.

במופע הגמר, בתום הקראת הניקוד שהעניקו צוותי השופטים, דורג שירה של פינלנד במקום הרביעי, עם 150 נקודות. בהצבעת הקהל הוא דורג במקום הראשון, עם 376 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים "Cha Cha Cha" במקום השני, כשבסך הכל זכה לקבל 526 נקודות.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי קרייה
קטגוריה:שירי אירוויזיון 2023
קטגוריה:שירי פינלנד באירוויזיון
קטגוריה:שירים בפינית
קטגוריה:שירים על אלכוהול
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הרשמי של גלגלצ
נועם מלמוד

**נועם גיל מלמוד** (נולד ב-2 באוגוסט 2002) הוא כדורגלן ישראלי המשחק בעמדת הבלם בהפועל ירושלים.

## קריירה
מלמוד התחיל את הקריירה שלו בקבוצת הנערים של הפועל ירושלים וכעבור שנתיים, בגיל 13, עבר להפועל קטמון. ב-25 בדצמבר 2019 ערך את הופעת הבכורה שלו בקבוצה בניצחון 1–0 נגד הפועל ראשון לציון כאשר עלה כמחליף בדקה ה-90. עד לסיום העונה רשם 6 הופעות בליגה. עונה לאחר מכן, הצטרף לסגל הקבוצה הבוגרת במדיה רשם 22 הופעות. בסיום העונה העפילה ירושלים לליגת העל אחרי 21 שנות היעדרות. ב-30 באוגוסט 2021 ערך את הופעת הבכורה שלו בליגת העל בתיקו 0–0 נגד הפועל נוף הגליל. ב-7 בינואר 2023 בישל שער שוויון לאופק ביטון בדרבי הירושלמי.

ב-23 בספטמבר 2022 ערך את הופעת הבכורה שלו בנבחרת הצעירה בתיקו 1–1 נגד אירלנד במסגרת פלייאוף העלייה לאליפות אירופה בכדורגל עד גיל 21 - 2023.

ב-20 במרץ 2023 מלמוד התמוטט באמצע אימון. דבר שאילץ אותו לעבור שיקום רפואי וחזר למגרשים לאחר שמונה חודשים.

## קישורים חיצוניים

* נועם מלמוד, באתר הפועל ירושלים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל קטמון ירושלים
קטגוריה:כדורגלני הפועל ירושלים
קטגוריה:כדורגלנים ישראלים באולימפיאדת פריז (2024)
קטגוריה:ישראלים שנולדו ב-2002
אילון ירושלמי

**אילון ירושלמי** (נולד ב-10 במרץ 1997) הוא כדורגלן ישראלי המשחק בעמדת הקשר במכבי הרצליה.

## קריירה
ירושלמי החל לשחק כדורגל בקבוצת הילדים של מכבי תל אביב במדיה שיחק עד גיל 17, אז הצטרף למכבי נתניה. ב-20 במרץ 2013 ערך את הופעת הבכורה שלו בקבוצה הבוגרת, בהפסד 1–4 להפועל עכו.

בקיץ  הושאל להפועל חדרה מהליגה הלאומית, במדיה רשם 30 הופעות והיה שותף לחזרה של המועדון לליגת העל אחרי 39 שנות היעדרות. בתום העונה חזר לנתניה, אך לא זכה לדקות משחק רבות במדיה.

בקיץ  הושאל לסקציה נס ציונה, אך במהלך העונה הצטרף להפועל אום אל-פחם. בסיום העונה חזר לעוד עונה בנתניה בסיומה שוחרר וחתם בהפועל רמת גן.

ב-20 ביוני 2022 חתם בסקציה נס ציונה.

ב-17 ביולי 2023 חתם במכבי הרצליה.

ב-27 ביוני 2024 חתם במכבי יפו.ב-7 בינואר 2025 חזר למכבי הרצליה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:רמת גן: כדורגלנים
קטגוריה:כדורגלני מכבי נתניה
קטגוריה:כדורגלני הפועל חדרה
קטגוריה:כדורגלני סקציה נס ציונה
קטגוריה:כדורגלני הפועל אום אל-פחם
קטגוריה:כדורגלני הפועל רמת גן
קטגוריה:כדורגלני מכבי הרצליה
קטגוריה:כדורגלני מכבי יפו
קטגוריה:ישראלים שנולדו ב-1997
ג'ון גורלי

**ג'ון בולדווין גורלי** (באנגלית: **John Baldwin Gourley**; נולד ב-12 ביוני 1981) הוא מוזיקאי וזמר-יוצר אמריקאי, סולן וגיטריסט להקת הרוק פורטוגל. דה מאן, הידועה בזכות שירה "Feel It Still". בעברו גורלי היה סולן להקת האימו Anatomy of a Ghost . בנוסף, גורלי הוא אמן חזותי, ופועל במסגרת זו תחת השם הבדוי The Fantastic The.

## ביוגרפיה
גורלי נולד בשנת 1981 בקהילה וילו  שבאלסקה, לג'ון ט. גורלי וג'ניפר ואן ינגן. הוא ושני אחיו גדלו באלסקה ועברו עם המשפחה בין ערים מדי פעם, כאשר אביהם נדד עם עסק הקבלנות שלו ממקום למקום. הוריו של גורלי התחרו במרוץ כלבי המזחלות "אידיטרוד" , ובמשך זמן מה המשפחה התגוררה בבקתה מרוחקת "מחוץ למפה", שהכניסה אליה הייתה נגישה רק באמצעות מזחלות כלבים. בבגרותו עזר לטפל בכלבים רבים המתחרים במרוצי מזחלות.
קישור=https://en.wikipedia.org/wiki/File:John_Baldwin_Gourley_at_2010_Sasquatch!_Festival.jpg|שמאל|ממוזער|ג'ון גורלי מופיע בפסטיבל "", 2010
הוא למד בבית הספר התיכון ואסילה , אך נשר בגיל 15 כדי ללמוד בבית ולעבוד בבניין עם אביו. גורלי הצטרף לארבעה מוזיקאים עמיתים מוואסילה: חברו הטוב זאק קארות'רס ושלושת חברי הלהקה Nice Guy Eddie (דיואי הלפאוס, ג'ו סיימון וניק סיימון), כדי להקים את להקת הפאנק Anatomy of a Ghost בשנת 2002. הם הופיעו ברחבי ארצות הברית, ובאוקטובר 2003 הוציאו את אלבום האולפן הראשון שלהם, *Evanesce*, דרך חברת התקליטים פירלס רקורדס. באביב 2003 השתתף גורלי בהקלטת השיר "Motelroom.Grandpiano" עם להקת Fear Before , באלבומם הראשון *[[Odd How People Shake]]* . עם זאת, באותה תקופה חבריו ללהקה Anatomy of a Ghost רצו לעסוק ברעיונות של עצמם, והלהקה התפצלה במאי 2004. בעקבות כך, גורלי ובסיסט הלהקה קארות'רס הקימו את הלהקה פורטוגל. דה מאן.

גורלי נמצא בזוגיות עם זואי מנוויל, שהיא גם שותפתו ללהקת פורטוגל. דה מאן. לשניים בת שנולדה ב-2011.

## לקריאה נוספת
* 
* 
* 
* 

## קישורים חיצוניים

## הערות שוליים

קטגוריה:אמריקאים ילידי אלסקה
קטגוריה:זוכי פרס גראמי
קטגוריה:זמרים-יוצרים אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1981
מוטי קסטל

**מוטי קסטל** (נולד ב-ל' בחשוון תשנ"ב, 7 בנובמבר 1991) הוא עיתונאי חרדי ישראלי. הכתב הפוליטי בערוץ ערוץ 14.

## ביוגרפיה
מרדכי (מוטי) קסטל (קסטלניץ) נולד וגדל בירושלים, ולו תשעה אחים. אימו היא נכדתו של הרב אשר פריינד. למד בתלמוד תורה וישיבה קטנה, בוגר ישיבת קול תורה.

בתחילת דרכו כתב טורים פובליציסטיים במספר אתרים ושבועונים. במגפת הקורונה, החל לבקר בהפגנות בבלפור. הוא החל לצלם והעלה לעמוד הפייסבוק שלו תיעודים מהמקום ובעקבות כך בועז גולן תיווך בינו לבין ערוץ ערוץ 14 ובספטמבר 2020 החל את עבודתו בערוץ ככתב, וכמגיש לעיתים בתוכניות "ישראל הבוקר" ו"עשרים בלייב", ולאחר מכן ככתב פוליטי של ערוץ 14.

## כתבות שפרסם
באוקטובר 2020 פרסם תיעוד בו נראה מפקד תחנת המשטרה לב הבירה בירושלים, נצ"מ שימי מרציאנו מכה נער חרדי. בעקבות כך הוגש כתב אישום.

בינואר 2021 פרסם את הפלגיאט בעיתון 'המודיע', בו העיתונאי מנחם גשייד העתיק בתדירות גבוהה, מכותבים ועיתונאים ישראלים מובילים.

בדצמבר 2021 פרסם את הפיכת מעונו הפרטי של נפתלי בנט ברעננה, למעון הרשמי של ראש הממשלה, וכן כי למקום לא הוצאו היתרי בנייה כמתחייב. באפריל 2022, בתשובה לשאלת קסטל, אישר בנט כי ביתו הוא מעון ראש הממשלה הרשמי, בעוד שמשטרת ישראל הגבילה את ההפגנות ליד ביתו בטענה שזהו ביתו הפרטי ולא המעון הרשמי.

באוגוסט 2023 פרסם תכתובות בהן מספר אנשי עסקים קראו לאנשי עסקים אחרים להימנע מלפרסם בערוץ 14.

בשנת 2025, לאחר איום בתביעת דיבה, קסטל התנצל בשידור בפני כתב ערוץ 12 ערד ניר על כך שטען טענת שווא שיש לו קשרים עסקיים עם מדינת קטר.

## קישורים חיצוניים

* 

## הערות שוליים

קטגוריה:עיתונאים ישראלים
קטגוריה:פרשנים פוליטיים ישראלים
קטגוריה:סגל ערוץ 20
קטגוריה:סגל עכשיו 14
קטגוריה:אנשי טלוויזיה ישראלים
קטגוריה:עיתונאים חרדים ישראלים
קטגוריה:ישראלים שנולדו ב-1991
ונקובר (כדורגל)

**מועדון כדורגל ונקובר** (באנגלית: **Vancouver FC**) הוא מועדון כדורגל קנדי מהעיר ונקובר שבקולומביה הבריטית, המשחק בליגת העל הקנדית.

## היסטוריה
ב-10 בנובמבר 2021 מנהלת ליגת העל הקנדית הודיעה כי בשנה הקרובה תקום קבוצה בוונקובר שתצטרף לליגה. ב-2 בנובמבר 2022 המועדון ערך את אירוע ההשקה הרשמי שלו בו הכריז על שמו בו הוצג מאמן הקבוצה אפשין קוטבי כמאמן הראשי הראשון של המועדון. נשיא המועדון הוא כדורגלן העבר רוב פרנד. הוא החל לשחק בליגת העל הקנדית בשנת .

## קישורים חיצוניים

*

קטגוריה:קבוצות כדורגל קנדיות
קטגוריה:ונקובר: ספורט
קטגוריה:קבוצות כדורגל שהוקמו ב-2022
רונלד גרייב

**רונלד גרייב** (באנגלית: **Ronald John Grabe**; נולד ב-13 ביוני 1945,ניו יורק) הוא טייס קרב ואסטרונאוט בתוכנית מעבורות החלל לשעבר של נאס"א.

## ביוגרפיה
רונלד גרייב נולד בניו יורק וגדל שם. בשנת 1966 הוא קיבל תואר ראשון בהנדסה מאקדמיית חיל האוויר של ארצות הברית. בשנת 1967 הוא סיים לימודי הנדסת אווירונאוטיקה באוניברסיטה טכנית בבדרמשטאדט. בשנת 1967 הוא חזר לארצות הברית והיה טייס F-100 סופר סייבר. גרייב השתתף במלחמת וייטנאם וביצע כ-200 טיסות מבצעיות.

בשנת 1971 הוא הוחזר לארצות הברית ועשה הסבה ל-F-111 ארדוורק. בשנת 1974 הוא סיים קורס טייסי ניסוי. בשנים 1976–1979 הוא שירת בבריטניה שיתף פעולה עם חיל האוויר המלכותי בבדיקות של מטוס הרייר והוקר סידלי הרייר. בהמשך הוא היה מדריך בבסיס חיל האוויר אדוארדס.

## שירות בתחום החלל
בשנת 1981 גרייב נבחר ליחידת האסטרונאוטים של נאס"א. הוא היה בצוות קרקע של מספר משימות. בשנת 1985 הוא השתתף במשימת STS-51-J של מעבורת החלל אטלנטיס כטייס (קרול בובקו היה מפקד צוות). זו הייתה משימה שפעלה לפי תוכנית של מחלקת ההגנה של ארצות הברית. במשימת STS-30 בשנת 1989 הוא היה טייס של מעבורת החלל אטלנטיס בפעם השנייה (דייוויד ווקר היה מפקד צוות). במהלך הטיסה שוחררה למסלול לכיוון נגה גשושית מגלן. בשנת 1992 הוא היה מפקד צוות STS-42 שהמריא על סיפון מעבורת החלל דיסקברי. המשימה עסקה בעיקר במחקרים בתחום חוסר משקל. בשנת 1993 גרייב היה מפקד צוות של STS-57 ששוגרה במעבורת החלל אנדוור. זו הייתה פעילות משותפת עם סוכנות החלל האירופית.

בשנת 1994 גרייב עזב את נאס"א.

## קישורים חיצוניים

* ביוגרפיה

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:בוגרי תיכון סטייווסנט
קטגוריה:בוגרי אקדמיית חיל האוויר של ארצות הברית
קטגוריה:טייסי ניסוי
קטגוריה:אנשי הכוחות המזוינים של ארצות הברית במלחמת וייטנאם
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:אמריקאים שנולדו ב-1945
Johnny Come Home

"**Johnny Come Home**" (בתרגום חופשי מאנגלית: "**ג'וני חזור הביתה**") הוא שיר של הלהקה הבריטית "פיין יאנג קניבלז". השיר יצא לאור במאי 1985 כסינגל הראשון מתוך אלבום הבכורה של הלהקה, "Fine Young Cannibals", והפך לאחד מלהיטיה הגדולים.

מבחינה מוזיקלית השיר דומה לרבים מלהיטיה האחרים של הלהקה: מיזוג של מוזיקת רוק וסקא, שמושר בקולו הייחודי של רולנד גיפט , עם סולו חצוצרה בסגנון ג'אזי.

השיר מתאר סיפור קשה של נער הבורח מהבית. בשיר מתחלפת נקודת המבט בין זו שלו – המגלה שהחיים בעיר הגדולה אינם כפי שציפה – לבין זו של הוריו, שדואגים לו ומבקשים ממנו לשוּב הביתה.

## מיקומי שיא
### מצעדים שבועיים

## קישורים חיצוניים

* "Johnny Come Home" – אודיו, באתר יוטיוב
* הופעה בתוכנית "Top of The Pops", 1985, בערוץ יוטיוב

## הערות שוליים

קטגוריה:שירי 1985
קטגוריה:סינגלי בכורה מ-1985
קטגוריה:שירים באנגלית
קטגוריה:שירים על חזרה הביתה
כדורסל במשחקי אסיה 1966

**כדורסל** היה אחד מ-14 ענפי הספורט ששוחקו במשחקי אסיה 1966 בבנגקוק, תאילנד.

נבחרת ישראל בכדורסל, שהייתה חלק ממשלחת ישראל למשחקים, השתתפה בטורניר בפעם הראשונה, וזכתה בתואר הראשון בתולדותיה על ידי ניצחון על המארחת  במשחק הגמר. המשחקים נערכו בין 10 ל-19 בדצמבר 1966 באצטדיון נימיבוטר .

## מדליות

## תוצאות
### סיבוב מקדים
#### בית א'

#### בית ב'

### משחקי דירוג 9–11

### משחקי דירוג 5–8

### סיבוב הגמר

#### חצי גמר

#### [[משחק על מדליית הארד]]

#### גמר

## דירוג סופי

## ישראל בטורניר
נבחרת ישראל בכדורסל השתתפה בטורניר הפעם הראשונה בתולדותיה. הנבחרת ניצחה שישה מתוך שבעת משחקיה, כולל ניצחון 90–42 על המארחת  במשחק הגמר. מאמן הנבחרת היה שמעון שלח. הכדורסלנים שהשתתפו (בסוגריים מספר הנקודות שקלעו):

* תנחום כהן-מינץ (96)
* עופר אשד (85)
* רמי גוט (75)
* אילן זייגר-זוהר (68)
* צבי לובצקי (58)
* גרשון דקל (55)
* דוד קמינסקי (42)
* חיים שטרקמן (31)
* עמי שלף (25)
* אמנון אבידן (11)
* יגאל דר (10)
* יצחק מזרחי (8)

## הערות שוליים

* תוצאות
קטגוריה:תחרויות כדורסל ב-1966
קטגוריה:תחרויות ספורט בתאילנד
קטגוריה:1966 בספורט
קטגוריה:1966 בישראל: ספורט
קטגוריה:נבחרת ישראל בכדורסל
קטגוריה:משחקי אסיה
פיוטר נילוס

**פיוטר נילוס** (ברוסית: **Пётр Нилус**; 20 בפברואר 1869 – 23 במאי 1943). היה צייר וסופר אימפרסיוניסטי רוסי ואוקראיני.

## ביוגרפיה
פיוטר נולד בפלך פודוליה של האימפריה הרוסית (כיום באוקראינה). סבו השתתף במלחמות נפוליאון של 1812. יש אי בהירות לגבי מקור של שם המשפחה "נילוס" ברוסיה. הדבר נובע בעיקר בהתייחסות אל המיסטיקן סרגיי נילוס, המוציא לאור של "הפרוטוקולים של זקני ציון" ברוסיה. לגבי מוצאו של סרגיי נאמר שהוא שוודי או שווייצרי , גרגור שוורץ-בוסטוניטש טען שהצייר פיוטר נילוס היה קשור לסרגיי נילוס.

בגיל שבע עבר פיוטר לאודסה שם למד בבית הספר בשיעורי אמנות של קיריאק קוסטנדי. אחר כך למד באקדמיה הקיסרית לאמנויות בסנט פטרסבורג והשתתף בתערוכות של הנוודים. בניגוד לאנטישמי סרגיי נילוס, פיוטר נילוס התחתן עם יהודיה, בשם ברטה סולומונובנה, ובשנת 1906 יחד עם קורני צ'וקובסקי השתתף גם באיסוף ספרים ויצירות אמנות לטובת "ילדים יהודים שהתייתמו במהלך הפוגרום באוקטובר באודסה".[2]

במהלך מלחמת האזרחים הרוסית, ב-1920, היגר לפריז, שם עבד עד מותו ב-1943.

פיוטר נילוס היה חבר של אלכסנדר קופרין ואיוואן בונין. בשנים הראשונות בפריז הם גרו באותו בית. הם ניהלו התכתבות אינטנסיבית; פורסמו יותר ממאה מכתבים של פיוטר נילוס לבונין.
## גלריה

 File:NilusPA Osen189352x67 OD.jpg
File:L1006647.jpg
File:Nilus After the rain.jpg



## קישורים חיצוניים

* 

## הערות שוליים

קטגוריה:ציירים רוסים
קטגוריה:ציירים אוקראינים
קטגוריה:רוסים ממוצא גרמני
קטגוריה:ילידי 1869
קטגוריה:נפטרים ב-1943
קיריאק קוסטנדי

**קיריאק קוסטנדי** (באוקראינית: **Киріак Костанді**;  3 באוקטובר 1852 - 31 באוקטובר 1921) היה צייר רוסי ממוצא יווני וחוקר אמנות. חבר בתנועה האמנותית הריאליסטית הרוסית הנודדים הוא גם חיבר כמה ציורים אימפרסיוניסטיים.

רוב חייו ויצירתו של קוסטנדי קשורים לעיר אודסה (באוקראינה) בה התגורר רוב חייו. ציוריו מוצגים במוזיאונים של אודסה, קייב, מוסקבה וסנט פטרסבורג.

## ביוגרפיה
קוסטנדי נולד ב-1852 בדופינובקה, קרוב לעיר אודסה, במשפחה ממוצא יווני. קוסטנדי סיים את לימודיו בבית הספר לציור אודסה ב-1874, ואת האקדמיה לאמנויות בסנט פטרבורג ב-1882. לאחר מכן חזר לאודסה, שם צייר ולימד בבית הספר לציור.  ב-1897 הצטרף לנודדים. לקוסטנדי היה חלק חשוב בהחדרת האידאולוגיה של הנודדים לאוקראינה.  הוא היה ממייסדי אגודת האמנים הדרום-רוסים, כיהן כנשיא האגודה בשנים 1902 עד 1920. בשנת 1907 נבחר לחבר מלא באקדמיה לאמנויות של סנט פטרבורג. משנת 1917 שימש כמנהל מוזיאון העיר אודסה .

קוסטנדי היה ריאליסט קפדני. הוא היה בעיקר צייר ז'אנר, אבל גם עסק בציורי נוף וציור דיוקנאות. לאחר מותו, חסידיו הקימו את אגודת האמנים קוסטנדי .

## מאפייני אמנותו
קוסטנדי הוא אמן שהבדים שלו בנויים בצומת של אומנות גבוהה והקיום העממי. הם מאופיינים במגוון רחב של הצגת בעיות חברתיות, שהדאיגו אותו. בסוף שנות ה-80 התרחש שינוי ביצירתו של קוסטנדי. הוא נשאר מחויב לז'אנר החיים אך שינה מהותית את הגישות האמנותיות ואת השקפתו על מהות הציור.

באותו זמן, הוא החשיב את הבעיות של אור השמש והאוויר כחשובות ביותר. במובן מסוים, הושפע מהמאסטרים של האימפרסיוניזם. קוסטנדי, בציוריו הקטנים מנסה לעצור את הזמן ואת רגע האירוע. בני דורו ציינו שקוסטנדי היה אמן פילוסופי. משנות ה-90 לכל ציוריו יש את המאפיין של סיפור קטן, כמעט מינימליזם בכל תמונה, בשילוב עם אוירה פיוטית גבוהה. העברת רגשות ומצבי רוח היא זו שהפכה למטרה העיקרית של האמן.

## גלריה

 File:Sick friend by Kostandi.png
File:Костанди Кириак Ранняя весна.jpg
File:К. Костанді Розквітлий бузок, 1902.png
File:Kostandi Landscape with a meadow.jpg


## קישורים חיצוניים

* 

## הערות שוליים

קטגוריה:ציירים רוסים
קטגוריה:רוסים שנולדו ב-1852
קטגוריה:נפטרים ב-1921
פרנץ מלניצקי

**פרנץ מלניצקי** (בגרמנית 1822,VAMBERK, בוהמיה – 1876, וינ: **Franz Melnitzky**;ה) היה פסל אוסטרי.

## ביוגרפיה
בן של סתת שהתמחה בסיתות והחליט להפוך לפסל. למד פיסול באולומואוץ ואחר כך עבר לוינה שם למד באופן פרטי אצל יוסף קליבר  לאחר שלא הצליח להיכנס לאיטליה למד במשך זמן קצר אצל הנס גאסר  והקים סטודיו.

פסלים מעשה ידיו מצויים באולם הגדול של המוזיקפריין מעל העוגב ומעל היציעים הצדדיים וגם פסלים בגמלון החיצוני של המוזיקפריין בנושא אורפיאוס בשאול.

## גלריה

Rathausplatz Vienna June 2006 168.jpg|פסל של היינריך השני, דוכס אוסטריה בווינה
Meinl am Graben-Graben 20.jpg| פסלי קריאטידה בווינה
Wasagasse 2, sculptures by Franz Melnitzky 01.jpg|פיסול אדריכלי בווינה
Caryatid-Statues in Vienna.jpg|קריאטידה בווינה
Musikverein, Vienna-2.jpg|האולם הגדול של המוזיקפריין עם פסלים לבנים מאת פרנץ מלניצקי
Musikverein-Facade.jpg|חזית המוזיקפריין עם הגמלון ובו פסלים בנושא אורפיאוס בשאול


## קישורים חיצוניים

קטגוריה:פסלים אוסטרים
קטגוריה:ילידי 1822
קטגוריה:נפטרים ב-1876
Volumes, 1 & 2 (מיני-אלבום של סמית ומאיירס)

***Volumes, 1 & 2*** הוא צמד מיני-אלבומים של ברנט סמית וזק מאיירס מלהקת הרוק האמריקאית שיינדאון. האלבום לא יצא תחת שיינדאון, אלא תחת שם הצמד, סמית ומאיירס (Smith & Myers). החלק הראשון, *Volume 1*, יצא לאור ב-9 באוקטובר 2020 והחלק השני, *Volume 2*, ב-23 באוקטובר באותה שנה. שני החלקים יצאו באטלנטיק רקורדס. בניגוד למיני אלבום הקודם של הצמד, באלבומים אלה ישנו שילוב של גרסאות כיסוי אקוסטיות מחד ושירים מקוריים של הצמד מאידך, חלקם בליווי פסנתר, ולא רק גיטרות אקוסטיות. שני השירים הראשונים שיצאו מתוך האלבומים היו השיר המקורי "Not Mad Enough", וגרסת כיסוי לשיר "Rockin' in the Free World" של ניל יאנג. שני השירים הופצו תחילה ביוטיוב ובערוצים נוספים ב-21 באוגוסט 2020.

## הפקה
בדומה לצמד האלבומים הקודמים, גם הפעם אפשרו השניים למעריצים להצביע לשירים שיירצו שיבצעו להם גרסאות כיסוי, הפעם באמצעות האתר שלהם, ולא באמצעות פייסבוק.

## רשימת רצועות

## משתתפים
* ברנט סמית – שירה, שותף לשירה ב-"Never Tear Us Apart"
* זק מאיירס – גיטרה, פסנתר, שירה ב-"Never Tear Us Apart" וב-"Don't Look Back in Anger"

**הפקה**
* פריס ויזון – במאי הקליפים ל-"Not Mad Enough" ו-"One More Time" 
* סנג'אי פאריק — במאי הקליפים ל-"Bad Guy" ו-"Panic!"

## קישורים חיצוניים

## הערות שוליים

קטגוריה:אלבומי שיינדאון
קטגוריה:מיני-אלבומים באנגלית
קטגוריה:אלבומי חברת אטלנטיק רקורדס
מארק אלפורד

**מארק אלן אלפורד** (באנגלית: **Mark Allen Alford**; נולד ב-4 באוקטובר 1963) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת מיזורי. מחוזו של אלפורד שוכן במרכז ובמערב מיזורי, ומשתרע מקולומביה עד לפרווריה הדרומיים של קנזס סיטי. אלפורד, עיתונאי במקצועו, הוא חבר המפלגה הרפובליקנית.

## ביוגרפיה
אלפורד נולד בבייטאון שבטקסס. לאחר שסיים את לימודיו התיכוניים בתיכון סטרלינג החל ללמוד באוניברסיטת טקסס באוסטין, אך עזב את האוניברסיטה מבלי להשלים את לימודיו הגבוהים.

בשנת 1995 החל אלפורד לעבוד בתחנת הטלוויזיה KPRC-TV הממוקמת ביוסטון, ככתב ומגיש בתוכניות סוף שבוע של "ערוץ 2 יוסטון" השייך לתחנה. לפני כן, היה מגיש ב-KDFW-TV שבדאלאס וכתב ב-WPTV-TV בווסט פאלם ביץ'. בין היתר עבד אלפורד ב-KWTX-TV שבווייקו וב-KXAN-TV שבאוסטין. בשנת 1998 עבר ל-WDAF-TV בקנזס סיטי כמגיש בערוץ Fox 4 News, שם נשאר במשך 23 שנים. ב-8 באוקטובר 2021, עם כניסתו לחיים הפוליטיים, הודיע על התפטרותו מהתחנה.

ב-27 באוקטובר 2021 הכריז אלפורד על התמודדותו בבחירות 2022 לבית הנבחרים של ארצות הברית במחוז הקונגרס הרביעי של מיזורי. ב-8 באוגוסט נבחר בבחירות המקדימות למועמד המפלגה הרפובליקנית. ביום הבחירות הכלליות נבחר לקונגרס, וכהונתו החלה בראשית ינואר 2023 עם התכנסות הקונגרס ה-118 של ארצות הברית.

## חיים אישיים
אלפורד נשוי ללזלי ולהם 3 ילדים. מתגורר באחד מפרברי קנזס סיטי.

## קישורים חיצוניים

* 
* 

## הערות שוליים

קטגוריה:אמריקאים ילידי טקסס
קטגוריה:עיתונאים אמריקאים
קטגוריה:חברי בית הנבחרים של ארצות הברית ממיזורי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1963
מקס רבינוף

**מקס רבינוף** (באנגלית: **Max Rabinoff**; 9 במרץ 1877 – 19 באפריל 1966) איש עסקים, ומפיק של אופרות ובלט אמריקאי, יליד רוסיה ויועץ כלכלי בינלאומי.

## ביוגרפיה
מקסים רבינוף נולד לאברהם ורוזה לבית גוסיקוב במוגילב, אז חלק מן האימפריה הרוסית (כיום בבלארוס). הגיע בגיל 13 לארצות הברית ועבד בתלישת עלי טבק בשיקגו.
כשקיבל אזרחות אמריקאית ב-1898, הוא כבר הקים חברת יבוא-יצוא בינלאומית שהתמקדה בעידוד מסחר אמריקאי-רוסי. עד 1908 הוא נכנס לתחום של קידום אמנויות הבמה, ועזר בארגון התזמורת הפילהרמונית של שיקגו וחברת האופרה של שיקגו (Chicago Grand Opera Company).
לאחר שלהקת האופרה של בוסטון (BOC) פשטה רגל ב-1915, הוא הקים את "להקת האופרה הגדולה של בוסטון", שפעלה שם בשנתיים לאחר מכן.
בזכותו התפרסמה בארצות הברית הבלרינה הרוסית אנה פבלובה ולהקת הבלט הרוסית שלה,  שהביא לכמה סיבובי הופעות בשנים 1914-1917. הוא ראה אותה לראשונה בהופעה בגרמניה ב-1907 ומאוד התרשם.

בזכות העובדה ששלט במספר שפות פעל בהתנדבות במלחמת העולם הראשונה עבור הממשל האמריקני.

השתתף בוועידת השלום בפריז (1919) כיועץ כלכלי של המדינות החדשות שהוקמו: אסטוניה, גאורגיה, אזרבייג'ן ואוקראינה.
השתתף בוועידת ג'נובה של 1922, שימש כאיש קשר בין הרוסים והאמריקאים, ועזר בפיתוח בנק הייצוא-ייבוא של ארצות הברית.
ב-1924 הקים בסטוני פוינט (במחוז רוקלנד) ניו יורק מושבת אמנים. המושבה כללה את בניין המכון (American Institute of Operatic art), מגורי אמנים וכן שטחים ירוקים.

רבינוף הגיע לארץ ישראל בשנת 1946 ואף שימש תקופה קצרה כמנהל האופרה הארצישראלית העממית, שסבלה אז מקשיים כספיים. אולם, לאחר מספר חודשים עזב את תפקידו שם ואת הארץ ושב לארצות הברית.
### חייו הפרטיים
רבינוף היה נשוי שלוש פעמים.
נישא במרץ 1910 לזמרת האופרה האמריקאית מריה ג'סי ריצ'מונד לסל (Marie Jessie Richmond La Salle), ילידת 1879 בארצות הברית. היא למדה זמרה באיטליה והופיעה כסולנית בבתי האופרה במקסיקו, בשיקגו ובבוסטון. לבסוף שימש כסוכן שלה. היא הגיעה ללונדון ב-1912 להופעות, חלתה בדלקת הצפק, אושפזה בבית חולים שם ונפטרה במהלך ניתוח.
לאחר מותה, נישא להלן גובר (Helene Bluet Gaubert; ילידת 1891 בצרפת), במאי 1913. לשניים נולדה הבת אנה (1914). בשנת 1928 התארחו בביתם של בני הזוג רבינוף רופא יהודי-רוסי בשם מארק שפטל ואשתו. בין שפטל וגובר התפתח רומן, שבעקבותיו התגרשה גובר מרבינוף במחצית הראשונה של 1930, לאחר 16 שנות נישואים. לאחר הגירושים הפליגה גובר עם מאהבה לברית המועצות, תוך שהיא מותירה את בתה מאחור.
בשנת 1935 נישא רבינוף לזמרת האופרה היהודיה-אמריקאית אדיס דה פיליפ (לימים, מייסדת האופרה הישראלית), כשנה לאחר שקיבל אותה כסולנית לקבוצת המטרופוליטן אופרה בניו יורק.

מקס רבינוף נפטר מהתקף לב ב-19 באפריל 1966 בעיר ניו יורק.

## קישורים חיצוניים

* פרטים ביוגרפיים לרגל פטירתו 
* 

## הערות שוליים

קטגוריה:יהודים שהיגרו מרוסיה לארצות הברית
קטגוריה:אמרגנים יהודים
קטגוריה:אמריקאים שנולדו ב-1878
קטגוריה:אמריקאים שנפטרו ב-1966
ארווין קרמנדי-פרים

**ארוין קורמנדי-פרים** (במקור רק **פרים**, בהונגרית: **Körmendi-Frim Ervin**; בודפשט, 27 במרץ 1885 – בודפשט, 1 באוקטובר 1939) היה צייר ורסטורטור יהודי-הונגרי. קרמנדי-פרים היה צייר אימפרסיוניסטי, ופוסט אימפרסיוניסטי שציוריו מראים השפעתם של פול סזאן ווינסנט ואן גוך.

## ביוגרפיה
ארווין פרים נולד במשפחה יהודית. הוא החל את לימודיו אצל שימון הולושי, לאחר מכן למד במינכן אצלו וגם בפריז אצל ז'אן פול לורן  באקדמיה ז'וליאן. משנת 1904 השתתף בתערוכות בפריז, בלונדון ובווינה. הוא היה גם מציג קבוע ב"סלון העצמאים" וב"סלון הסתיו" בפריז, בסך הכל 18 מתמונותיו הוצגו בתערוכות פריז.

הוא פעל גם במושבת האמנים של באיה מארה. ב-1910 הציג אוסף קטן ב"בית האמנים" (Művészház) בבודפשט. הוא הציג תמונות נוף של חלקי פריז ונירנברג, טבע דומם ודיוקנאות בסגנון שפיתח בהשפעת סזאן. ב-1918 הציג תערוכה עצמאית בבודפשט. הוא היה חבר באגודה החדשה של לאמנים. לאחר מכן חי בנירנברג במשך שנים, שם לא רק צייר אלא גם עבד על רסטורציה.

הוא היה חבר:
* באיגוד הרייך של אמנים חזותיים בגרמניה
* בקואופרטיב האמנויות בנירנברג
* באגודת האמנים והאומנים של נירנברג

קרמנדי-פרים חזר הביתה מגרמניה ב-1933 עם עליית היטלר לשלטון והקים את חלל התצוגה בשם "סדנת אמנות" (Műterem), שבעזרתו ניסה לעזור לאמנים עם גורל קשה שבקושי התפרנסו. הוא הובא למנוחות ב-3 באוקטובר 1939 בבית הקברות ראקושקרסטור. הצייר יוז'ף בירו ויוז'ף נמש נשאו הספדי פרידה בהלווייתו.

## משפחתו
אביו היה יעקב פרים (1852–1919) רופא ומורה, אמו הייתה אנה גולדרייך. אחיו הצעיר הוא הפסל ינה קרמנדי-פרים, פרופסור באוניברסיטה ואמן מדליות. גיסתו ארז'י פיירווארי הייתה ציירת וקרמיקאית. אשתו הייתה אריקה לבאו, לה נישא ב-23 ביולי 1932 בבודפשט.

## תערוכותיו (חלקי)
* משנת 1904 ואילך לסלון פריז ד'אוטומן
* בית האמנים (בודפשט, 1910)
* תערוכת 1914 ב-Wiener Künstlerhaus
* הסלון של סוחר האמנות יוז'ף פרנקל (בודפשט, 1918)
* מוזיאון ארנסט (בודפשט, 1928)
* בשנת 1930 בביאנלה בוונציה
* סלון פרנקל (בודפשט, 1933)

## פרסים והוקרה
* עיטור צלב כבוד הונגרי (1929)

## לקריאה נוספת
* לקסיקון יהודי הונגרי. 1929. עורך פטר אויווארי, עמ' 504. גישה מקוונת
* גלריה קיזלבך
* לקסיקון לאמנות, עורכת אחראית. אדית לייטה. בודפשט, הוצאה לאור אקדמית, 1968-1965, עמ' 593. גישה מקוונת

## קישורים חיצוניים

* מיצירות ארווין קרמנדי פרים, באתר invaluable
* ארווין קרמנדי-פרים, באתר GENi

## הערות שוליים

קטגוריה:ציירים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:משפחת פרים
קטגוריה:הונגרים שנולדו ב-1885
קטגוריה:הונגרים שנפטרו ב-1939
פרעות קמפבל

**פרעות קמפבל** (ביוונית: **Πογκρόμ του Κάμπελ**) היו פרעות נגד יהודים שהתרחשו בלילה שבין 29 ל-30 ביוני 1931 בשכונת קמפבל שבסלוניקי, יוון.

## רקע היסטורי
בסלוניקי התקיימה אחת הקהילות היהודיות הגדולות באירופה ולפרקים הקהילה היהודית הגדולה בעולם. החל משלהי המאה ה-15 גדלה הקהילה באופן משמעותי בעקבות הגעתם של מגורשי ספרד ופורטוגל לעיר. הקהילה שגשגה באופן יחסי עד תחילת המאה ה-20 עת התחלף השלטון בסלוניקי וחזר להיות שלטון יווני בעקבות מלחמת הבלקן הראשונה. לאחר הכיבוש היווני של סלוניקי החלה באופן הדרגתי הרעה במצב הקהילה היהודית. החוגים הלאומנים מקרב היוונים ניסו לדחוק את רגלי היהודים מתחומי החברה והכלכלה ומעשי האנטישמיות הלכו וגברו.

ב-20 ביוני 1931 פורסמה כתבה בעיתון היווני "מקדוניה" ובה הואשמו היהודים ובפרט חברי הסתדרות 'מכבי' בבגידה באומה היוונית בשל תמיכתה, לכאורה, בקריאת הבולגרים שקראו להחזרת מקדוניה שהייתה בשליטת יוון לשלטון בולגרי. לאחר מספר ימים נודע לקהילה היהודית על כוונת הפורעים היוונים לפגוע ביהודים תושבי שכונת קמפבל. היהודים מיהרו לשלוח מכתב אזהרה למושל הכללי באתונה ובסלוניקי אך ללא הועיל. תחת השפעת הפרסום בעיתון ואווירה אנטישמית התארגנו אנשי הארגון הפשיסטי "האיחוד הלאומי של יוון" ב-23 ביוני 1931 במטרה לפגוע בתושבי השכונה היהודית קמפבל.

### שכונת קמפבל
השכונה בה התגוררו למעלה ממאתיים משפחות יהודיות, הוקמה על ידי הקהילה היהודית עבור פליטים יהודים מיעוטי יכולת שהתגוררו בשכונת "אקג'י מג'יד" עד השריפה הגדולה של 1917. השכונה הייתה מורכבת בעיקר מצריפים למגורים ובה גם בית כנסת ובית ספר.

## הפרעות
בליל ה-29 יוני 1931 נכנסו לשכונה מאות פורעים חלקם פליטים יוונים, מהגרים מאסיה הקטנה וחלקם חברי התנועה הלאומנית-יוונית E.E.E. והחלו להצית את בתי השכונה ולפגוע פיזית בתושבים היהודים. בפרעות נרצח אזרח יווני שניסה להגן על היהודים, נפצעו עשרות מתושביה היהודים של השכונה, עלו באש מרבית בתי המגורים, בית-הכנסת ובית-הספר היהודי נשרפו כליל. המשטרה היוונית מנעה מיהודים בשכונות סמוכות לבוא לעזרתם של המותקפים ולא הפסיקה את התקיפה.

לאחר הפרעות הקהילה היהודית לא קיבלה סיוע או פיצויים כלשהם מהשלטונות היוונים על הנזקים שנגרמו שנגרמו למבנים הציבוריים ולבתי המגורים ולאחר זמן השכונה הופקעה מידי היהודים. את הפליטים שיכנו בתחילה בבית הכנסת "בית שאול" ולאחר זמן העבירו אותם לצריפים קטנים ('קוליבאס') שנבנו בעזרת תרומות של יהודי ניו יורק וארגון הג'וינט.

שלטונות סלוניקי ובהם מושל סלוניקי הגנרל גונאטאס התנערו לרוב מאחריות ובתי הדין בסלוניקי, לאחר משפט זיכו את מרבית הפורעים מאשמה.

## השלכות
מאורעות אלו השפיעו על הקהילה היהודית בסלוניקי ועל התפתחות התנועה הציונית. הפרעות היו גורם מכריע בעליית חמישה עשר אלף איש מבני הקהילה היהודית בסלוניקי לארץ ישראל ולהגירתם של אלפים למדינות שונות באירופה, באגן הים התיכון ובאמריקה הלטינית.

## קישורים חיצוניים

* אשר ר' מואיסיס, **[https://digitalcollections.nypl.org/items/987e8470-97c4-0134-473c-00505686a51c/book#page/383/mode/1up ה"מכבי" ופרעות קמפבל],** זיכרון שלוניקי כרך א' עמ' 361–365

## הערות שוליים

קטגוריה:פרעות, פוגרומים ועלילות דם בעת החדשה
בלנקה סטאיקוב

**בלנקה סטאיקוב** (בפולנית: **Blanka Stajkow**; נולדה ב-23 במאי 1999) היא זמרת ודוגמנית פולנייה. ייצגה את פולין באירוויזיון 2023 שהתקיים בליברפול שבממלכה המאוחדת עם השיר "Solo".

## קריירה
בגיל 13 הוציאה בלנקה לאור את שירה הראשון, "Strong Enough".

בשנת 2021, היא השתתפה בטופ מודל הבאה - פולין, תוכנית מציאות פולנית בטלוויזיה. במהלך התוכנית הוציאה לאור רשמית את הסינגל הרשמי הראשון שלה, "Better". בשנה שלאחר מכן חתמה על חוזה עם Warner Music Poland, והוציאה לאור את הסינגל השני שלה, "Solo".

ב-15 בפברואר 2023, הוכרזה בלנקה כאחת מעשרת המתחרים שיתחרו ב- Tu bije serce Europy! Wybieramy, הקדם הלאומי של פולין לאירוויזיון 2023 עם השיר שלה, "Solo". היא זכתה בתחרות, קיבלה מקסימום נקודות מחבר השופטים וסיימה שנייה בהצבעת הקהל. ב-11 במאי 2023 ביצעה סטאיקוב את "Solo" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר. פולין הופיעה כמדינה הרביעית, לפני סרביה ואחרי שווייץ. בגמר האירוויזיון בלנקה הגיעה למקום ה-19 עם 93 נקודות.

ביוני 2023 הוציאה לאור את הסינגל "Boys Like Toys".

## קישורים חיצוניים

## הערות שוליים

קטגוריה:משתתפי אירוויזיון 2023
קטגוריה:נציגי פולין באירוויזיון
קטגוריה:זמרות פולניות
קטגוריה:ילידות 1999
קטגוריה:פולנים שנולדו ב-1999
קולטן דופמין D4

**קולטן דופמין D4** או **DRD4** הוא הגן לקולטן מספר 4 של דופמין המצוי בעיקר במערכת הלימבית במוח, מערכת המעורבת בקוגניציה ורגש. לגן זה קיימות מספר וריאציות (פולימורפיזם) שהבולטת ביניהם היא מספר החזרות, בין 2 ל-10, של אזור ב-exon III. ככל שמספר החזרות קטן יותר כך האלל קצר יותר ויעילות קשירת הדופמין של הקולטן גבוהה יותר. במחקרים רבים קיבצו את הווריאציות של מספר החזרות לקבוצות של אלל ארוך (7 חזרות ומעלה – L-DRD4) ואלל קצר (פחות מ-7 חזרות, S-DRD4).

הפולימופריזם ב-DRD4 נמצא קשור למזג אצל ילדים, ובפרט לחיפוש אחר חידושים, ולהתנהגות פרו-חברתית. פולימורפיזם בגן זה נמצא גם קשור למגוון רב של הפרעות כגון ADHD, התקשרות לא מאורגנת, ובעיות של החצנת התנהגות.

הפולימורפיזם בגן ה-DRD4 הוא אחד הגנים בו ממוקדת כיום תשומת הלב המחקרית במחקרים הבוחנים את האינטראקציה בין גנים ובין התנהגות הורית בהשפעה על תוצאות בילד. למשל, מחקרים הראו כי התערבות במטרה להגביר את רגישות ההתנהגות של ההורים של ילדים עם בעיות החצנה הייתה יעילה רק עבור ילדים בעלי הגן הארוך ל-DRD4, וכי אינטראקציה בין הפולימורפיזם של DRD4 ואיכות ההורות השפיעה על הצורך של הילדים בגירויים עוצמתיים ובחיפוש אחר ריגושים.

## קישורים חיצוניים

## הערות שוליים

2023 02
קטגוריה:קולטנים
קטגוריה:גנים בכרומוזום 11 באדם
קטגוריה:גנטיקה
Solo (שיר של בלנקה סטאיקוב)

"**Solo**" הוא שיר של הזמרת והדוגמנית הפולנייה בלנקה סטאיקוב, שיצא לאור ב-23 בספטמבר 2022. ייצג את פולין בתחרות האירוויזיון 2023 שהתקיים בליברפול שבממלכה המאוחדת, לאחר שזכה ב-Tu bije serce Europy! Wybieramy na Eurowizję, הקדם הלאומי של פולין לאירוויזיון.

## רקע
לדברי בלנקה, השיר עוסק במערכת יחסים שהיא חד צדדית, שבה אחד מאבד את "הראש שלו למישהו" אך האדם השני אינו בעניין. השיר מייצג את אמונתה ש"לפעמים כדאי להיות לבד וזה בסדר... אנחנו יכולים להכיר את עצמנו טוב יותר ולראות שאולי האדם האחר אינו הטוב ביותר עבורנו".

Tu bije serce Europy! Wybieramy na Eurowizję ("כאן פועם את הלב של אירופה! אנחנו בוחרים את הלהיט לאירוויזיון") היה הגמר הארצי שאורגן על ידי TVP שבחרה את המועמד הפולני לאירוויזיון 2023. המופע התקיים ב-26 בפברואר 2023, עם 10 אמנים. הזוכה נקבע על ידי שילוב של 50/50 של קולות של חבר השופטים בן חמישה חברים והצבעת הקהל.

ב-15 בפברואר 2023, "Solo" הוכרז כאחד מעשרת השירים שמתחרים בתחרות. בגמר, השיר הצליח לצבור 22 נקודות, לזכות ב-12 נקודות מחברי השופטים ומקום שני בהצבעת הקהל. כתוצאה מכך, השיר אמור לייצג את פולין בתחרות האירוויזיון 2023 בחודש מאי.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. פולין שובצה למחצית השנייה של חצי הגמר השני, שהתקיים ב-11 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. פולין שובצה תשיעית, אחרי יוון ולפני סלובניה. ב-11 במאי 2023 ביצעה סטאיקוב את "Solo" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר. פולין הופיעה כמדינה הרביעית, לפני סרביה ואחרי שווייץ. פולין זכתה במקום ה-19 לפני שווייץ ואחרי מולדובה.

## קישורים חיצוניים

## הערות שוליים

קטגוריה:שירי פולין באירוויזיון
קטגוריה:שירי אירוויזיון 2023
קטגוריה:שירים באנגלית
קרב קולם

**הקרב על קולם** נערך ליד העיירה קולם (בגרמנית: Kulm, בצ'כית: Chlumec) והכפר Přestanov בצפון בוהמיה. הקרב התרחש ב-29–30 באוגוסט 1813, במהלך מלחמת הקואליציה השישית. קורפוס צרפתי בפיקודו של גנרל דומיניק ונדאם תקף את הקורפוס הרוסי של אלכסנדר איבנוביץ' אוסטרמן-טולסטוי ב-29 באוגוסט. למחרת, הקורפוס הפרוסי של פרידריך פון קלייסט פגע בוונדאם מאחור בזמן שתגבורת רוסית ואוסטרית תקפה את החזית והאגף השמאלי הצרפתיים. ונדאם הובס עם אובדן של 13,000 איש ו-82 תותחים.

## רקע
בעקבות הניצחון הצרפתי בדרזדן, ונדאם רדף אחרי בעלות הברית הנסוגות. נפוליאון שלח את המרשלים לורנט דה גביו סן-סיר ואוגוסט דה מרמון לתמוך בקורפוס של ונדאם. ונדאם התקדם בראש, בעוד שהקורפוסים של סן-סיר ומרמון התקדמו בעקבותיו. ונדאם השיג את כוחותיו של אלכסנדר איבנוביץ' אוסטרמן-טולסטוי ליד העיירה קולם, שמונה קילומטרים צפונית-מערבית לאוסיג (אוסטי נד לבם, כיום בצ'כיה).

## הקרב
ממוזער|הסתערות הקירסירים בקולם
ב-29 באוגוסט תקף ונדאם, עם 34,000 חיילים ו-84 תותחים לרשותו, יחידות רוסיות שיצרו משמר עורף לצבא הקואליציה הנסוג, בכוח של 14,700 איש, בפיקודו של הגנרל הרוסי אוסטרמן-טולסטוי. המצב היה מסוכן מאוד עבור בעלות הברית; אם ונדאם ינצח בקרב, הצרפתים יעברו את המעברים בהרים, וצבא הקואליציה הנסוג עלול להילכד על ידי נפוליאון. עם זאת, אוסטרמן-טולסטוי גייס את כל חייליו להגנה נוקשה, ועד מהרה נהדפו חייליו של ונדאם. מצבו של ונדאם השתנה למחרת. קורפוס פרוסי בפיקודו של פרידריך פון קלייסט תקף את המשמר האחורי של ונדאם. קלייסט קיבל אז עזרה מהתקפה משולבת של רוסיה ואוסטריה בחזיתו, בפיקודם של הגנרלים אוסטרמן-טולסטוי ופון קולורדו-מנספלד. בניסיון להדוף התקפות בו-זמנית על החלק הקדמי והאחורי שלו, ונדאם הורה לכוחותיו ליצור ריבועים. הכוחות הצרפתיים חסרי הניסיון לא הצליחו להדוף את בעלות הברית, ועד מהרה נסוגו משדה הקרב, עם אבדות כבדות, כולל ונדאם עצמו כשבוי מלחמה.

## נפגעים
הצרפתים איבדו 25,000 איש מהכוח הרודף שכלל 34,000, כולל ונדאם, וכמעט כל הארטילריה שלו, 82 מתוך 84 תותחיו, נתפסו. בעלות הברית איבדו כ-11,000 חיילים הרוגים או פצועים.

בקורפוס של ונדאם היו שני רגימנטים פולניים של אולאנים, חלק מדיוויזיות פרשים בפיקודו של הגנרל ז'אן קורבינאו. גדודים אלו שימשו את ונדאם כדי להתגונן מפני התקפות של פרשי האויב. גדוד אחד, בפיקודו של קולונל מקסימיליאן פרדרו (אחיו של המחזאי אלכסנדר פרדרו), הותקף לאחר שנסוג למעבר ההרים ונכנע. הגדוד השני של האולאנים, בפיקודו של הרוזן תומאש לוביאנסקי, נסוג בהצלחה.

## לאחר מכן
בעוד שתבוסתו של המרשל מקדונלד בקצבך חפפה לניצחונו של נפוליאון בדרזדן, הצלחת הקואליציה בקולם שללה בסופו של דבר את ניצחונו, בהתחשב בכך שחייליו מעולם לא מחצו לחלוטין את האויב. לפיכך, על ידי ניצחון בקרב זה, הצליחו אוסטרמן-טולסטוי וחייליו לקנות זמן נחוץ עבור צבאות הקואליציה להתארגן מחדש לאחר קרב דרזדן עבור קרב ורטנבורג ולאחר מכן להתארגן לקרב לייפציג.

### עלבונות
על פי אנקדוטה צרפתית, לאחר הקרב הובא ונדאם אל אלכסנדר הראשון, קיסר רוסיה והואשם בהיותו שודד ובוזז. הוא השיב, "אני לא גזלן ולא שודד, אבל בכל מקרה, בני דורי וההיסטוריה שלי לא יענישו אותי על שרצחתי את אבי". הצהרה זו רמזה ככל הנראה על האמונה הרווחת שאלכסנדר הראשון היה מעורב ברצח אביו, הקיסר פאבל הראשון.

## שדה הקרב כיום
שדה הקרב בנוי ברובו. יש אנדרטה גדולה ובראשה אריה ליד מלון נפוליאון.

## לקריאה נוספת

* 
* 
* 


## קישורים חיצוניים

## הערות שוליים

קטגוריה:האימפריה הרוסית: קרבות
קטגוריה:צרפת: קרבות
קטגוריה:אוסטריה: קרבות
קטגוריה:המלחמות הנפוליאוניות: קרבות